text: Voldsom brand i hal
  13 april 2018 kl. 03.43
  Omkring midnat opstod der brand i nogle industrihaller i Løsning. Branden udviklede hurtigt store flammer og masser af røg. 
  
  Jørn Bystrup, vagtchef, Sydøstjyllands Politi: "Branden var voldsom, og to haller har fået omfattende bygningsskader, men det er lykkedes at redde en hal samt en sidebygning."
  Kort før klokken 00.30 natten til fredag bliver der slået alarm til 1-1-2.
  En forbipasserende har opdaget flammer i nogle industrihaller på Lundagervej i Løsning, hvor blandt andet Dansk Autohjælp har lejet sig ind.
  Branden udvikler sig hurtigt med store flammer og meget røg.
  - Branden var voldsom, og to haller har fået omfattende bygningsskader, men det er lykkedes at redde en hal samt en sidebygning, siger vagtchef, Jørn Bystrup, Sydøstjyllands Politi til TV SYD.
  Sydøstjyllands Brandvæsen er fortsat tidligt fredag morgen i gang med efterslukningsarbejdet, oplyser vagtchefen.
  Man ved endnu ikke, hvorfor branden er opstået.
  KLIK og se mere tv på localeyes.dk
  
  